คุณวินิจฉัยว่าเป็นริดสีดวงภายใน แล้วให้ยาดูพร๊อค ดาฟลอน และยาลดบวม แต่ให้มาน้อยเพียง7 วัน เลยไปซื้อยามาใช้ต่อเนื่อง สัปดาห์ที่2 รู้สึกว่าอาการดีขึ้น แต่ยังปวด มีเลือด และรู้สึกว่ามีก้อนหน่วงๆอยู่ พอเข้าสัปดา์ที่3 ก็รู้สึกปวดน้อยลง ความรู้สึกที่มีก้อนหน่วงๆอยู่ก็น้อย แต่ยังมีเลือดออกแต่ก็ไม่ทุกครั้ง ทานยา2 ครั้งๆละเม็ดเช้า เย็น เหน็บยาครั้งเดียวก่อนนนอน อยากเรียนถามคุณว่า1จะทานยา และเหน็บยาต่อไปอีกนานแค่ไหนถึงจะหยุดได้ ผลเสียของยาจะมีหรือไม่หากใช้ไปนานๆ และสัญญานว่าริดสีดวงหายแล้วคืออะไร ก้อนต้องยุบสนิทหรือไม่2 จริงๆแล้วริดสีดวงหายขาดได้หรือไม่ ดูตามเว๊บต่างๆ อธิบายไม่ค่อยเหมือนกัน บ้างก็ว่าหายขาด บ้างก็ว่าเพียงบรรเทา โดยเฉพาะยาทาน ยาเหน็บตามท้องตลาดไม่ค่อยได้ผล บ้างก็ว่าได้ผลบางตัว แล้ววิธีที่รักษาหายขาดมีหรือไม่ อย่างไร3 ผู้ถามไม่มีพฤติกรรมเสี่ยงต่อโรค ดังนั้นไม่ต้องปรับพฤติกรรม(ไม่เคยท้องผูก ขับถ่ายตรงเวลา ท้องเสียบ้างจึงมีการเบ่งถ่ายรุนแรงจากอาการท้องเสีย ไม่นั่งห้องน้ำนาน ทานผักผลไม้ ดื่มน้ำมาก ฯลฯ) แบบนี้โอกาสหายขาดมีมากไหม4 ยาดาฟลอน กับซีดูออล ต่างกันอย่างไร เห็นบนฉลากยาจะรักษาอาการได้มากกว่า เช่นลดบวม หยุดเลือด ฯลฯขอบล่วงหน้าสำหรับความกรุณาตอบคำถามครับ
สวัสดีคะ ริดสีดวงทวาร เป็นความผิดปกติของหลอดเลือดดำบริเวณทวารหนักที่ขยายตัวเกิดเนื่องจากแรงเบ่ง หรือ มีปัญหาท้องผูกเป็นเวลานานค่ะ ทำให้มีการยืดของหลอดเลือดค่ะซึ่งแบ่งออกเป็นสองแบบค่ะinternal hemorrhoid เส้นเลือดภายใน ไม่มีอาการปวดexternal hemorrhoid เส้นเลือดภายนอก มีอาการปวดมากดังนั้นการรักษาที่สำคัญที่สุดคือการฝึกเรื่องสุขลักษณะในการขับถ่ายค่ะการรับประทานอาหารที่ย่อยง่ายมีกากใยมากการดื่มน้ำมากๆส่วนยา daflon เป็นยาที่ใช้เพื่อลดอาการบวมของหลอดเลือด ทำให้หลอดเลือดดำยุบลงได้ค่ะและ siduol มีส่วนผสมของวิตามินอี วิตามินเค และpluronic F-68 เชื่อว่าสามารถลดแรงตึงผิว ลดการอักเสบ และทำให้เลือดแข็งตัวค่ะอย่างไรก็ตามการฝึกการขับถ่ายให้เป็นปรกติสำคัญที่สุดค่ะ